b'\n_START_ARTICLE_\nPo\xc5\xa1tela\n_START_SECTION_\nJu\xc5\xbena vrata - vhod na Po\xc5\xa1telo\n_START_PARAGRAPH_\nV zgornjem delu je bilo gradi\xc5\xa1\xc4\x8de opremljeno z vodnjakom - cisterno. Prav ta \xc4\x8crna mlaka, kot se imenuje, je burila domi\xc5\xa1ljijo \xc5\xa1tevilnih obiskovalcev. Legenda o njej je med drugim zapisana v zbirki Zlati krompir pisatelja Oskarja Hudolesa.\n_START_SECTION_\nPo\xc5\xa1telski vodnjak\n_START_PARAGRAPH_\nMed ru\xc5\xa1evinami davno zgrajenega gradi\xc5\xa1\xc4\x8da na Po\xc5\xa1teli na Pohorju je po\xc5\xa1telski vodnjak verjetno najznamenitej\xc5\xa1i ostanek tega nekdaj mo\xc4\x8dnega gradi\xc5\xa1\xc4\x8da. Obkro\xc5\xbea ga dobro viden nasip, \xc4\x8deprav je v dana\xc5\xa1njih dneh \xc5\xbee po\xc4\x8dno porasel z gozdnim naseljem. Najbr\xc5\xbe je nasip zemlja, ki so jo metali iz globin, ko so kopali ta globok vodnjak. Njegova globina \xc5\xa1e ni izmerjena.'